DA Den Europæiske Unions Tidende C 332/4

Offentliggørelse af en ændringsanmodning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2006/C 332/04)

Denne offentliggørelse giver ret til at gøre indsigelse mod ændringsanmodningen i henhold til artikel 7 i Rådets forordning (EF) nr. 510/2006. Indsigelser skal være Kommissionen i hænde inden seks måneder efter datoen for denne offentliggørelse.

ÆNDRINGSANMODNING

RÅDETS FORORDNING (EF) Nr. 510/2006

Ændringsanmodning i henhold til artikel 9 og artikel 17, stk. 2

»SIERRA MAGINA«

EF-nr.: ES/PDO/105/0054

BGB ( X ) BOB ( )

Ændring(er), der anmodes om

Overskrift(er) i specifikationen:

Navn Beskrivelse X Geografisk område Bevis for oprindelse Fremstillingsmetode Tilknytning Mærkning Krav i nationale bestemmelser

Ændring(er):

Geografisk område

Kommunen La Guardia de Jaén tilføjes på baggrund af områdets homogenitet i forhold til den beskyttede oprindelsesbetegnelse »Sierra Mágina«, hvad angår fysiske egenskaber, anvendte sorter, traditionelle dyrkningsmetoder, beplantningstæthed, de fremstillede oliers kemiske og organoleptiske egenskaber samt ligheden i fremstillings- og aftapningsprocesserne.

I afsnittet vedrørende fremstilling: »Produktionsområdet for de olivenolier, der er omfattet af den beskyttede oprindelsesbetegnelse Sierra Mágina, består af kommunerne Albánchez de Úbeda, Bédmar-Garcíez, Bélmez de la Moraleda, Cabra del Santo Cristo, Cambil, Huelma, Solera, Jimena, Jódar, Torres, Mancha Real, Campillo de Arenas, Pegalajar, Larva y Cárcheles (Cárchel y Carchelejo).«

tilføjes: La Guardia de Jaén.

AJOURFØRT SAMMENFATNING

RÅDETS FORORDNING (EF) Nr. 510/2006

»SIERRA MAGINA«

EF-nr.: ES/PDO/105/0054

BGB ( X ) BOB ( )

Denne sammenfatning er udarbejdet til oplysning. Fuldstændige oplysninger kan findes i den fuldstændige udgave af varespecifikationen, som kan fremskaffes fra de i afsnit 1 anførte nationale myndigheder eller fra Europa-Kommissionen (1).

1. Medlemsstatens ansvarlige myndighed:

Navn: Subdirección General de Calidad y Promoción Agroalimentaria. Dirección General de Industria Agroalimentaria y Alimentación. Secretaría General de Agricultura y Alimentación. Ministerio de Agricultura, Pesca y Alimentación Adresse: Infanta Isabel 1o E-20871 Madrid Telefon: (34) 913 47 53 94 Fax: (34) 913 47 54 10 E-mail: sgcaproagro@mapya.es

2. Ansøgende sammenslutning:

Navn: Consejo Regulador de la Denominación de Origen «Sierra de Mágina». Adresse: Ctra. Mancha Real-Cazorla, s/n E-23537 Bedmar (Jaén) Telefon: (34) 953 77 20 90 Fax: (34) 953 77 22 72 E-mail: D.O.sierra-magina@swin.net Sammensætning: Producenter/forarbejdningsvirksomheder ( X ) Andet ( )

3. Produktets art:

Klasse 1.5 — Fedtstoffer (smør, margarine, olie osv.)

4. Varespecifikation (sammenfatning af kravene i artikel 4, stk. 2)

4.1 Navn: »Sierra Mágina«

4.2 Beskrivelse: Ekstra jomfruolie, fremstillet af oliven (Olea europea L) af sorterne Picual og Manzanillo de Jaén.

Af de beskyttede sorter betragtes sorten Picual som den vigtigste.

Oliens karakteristika er: surhed: indtil maksimalt 0,5o; peroxidtal: maksimum 18.K270, fugtighed: maksimum 0,20; urenheder: maksimum 0,1 %.

Olivenolie med stor stabilitet, meget frugtagtig og let bitter. Farven varierer fra stærk grøn til gulgylden afhængigt af høsttidspunktet og olivenplantagens beliggenhed i området.

Den beskyttede olie fremstilles med mindst 90 % oliven af sorten Picual.

4.3 Geografisk område: Områdets beliggenhed og afgrænsning: Produktionsområdet ligger i den naturpark, der giver navn til betegnelsen. Det har en central beliggenhed i den sydlige del af Jaén-provinsen og omfatter seksten kommuner med et olivenplantageareal på 64 009 ha, som udgør 84 % af det udnyttede landbrugsareal.

Kommuner i produktionsområdet: Det drejer sig om seksten kommuner i Jaén-provinsen: Albánchez de Úbeda, Bedmar-Garcíez, Bélmez de la Moraleda, Cabra del Santo Cristo, Cambil, Campillo de Arenas, Cárcheles (Cárchel og Carchelejo), Huelma, Jimena, Jódar, La Guardia de Jaén, Larva, Mancha Real, Pegalajar, Solera og Torres.

4.4 Bevis for oprindelse: De olivenfrugter, der leveres til oliemøllerne, er af de godkendte sorter og kommer fra olivenplantager, der er opført i kontrolorganets register. Olien udvindes på registrerede møller beliggende i produktionsområdet under tilsyn fra kontrolorganet og lagres på registrerede møller eller emballeringsanlæg. Den udvundne olie underkastes en fysisk-kemisk og organoleptisk analyse, og kun den olie, der opfylder kravene igennem hele kontrolprocessen, emballeres og markedsføres med oprindelsesbetegnelsen og en nummereret kontroletiket fra kontrolorganet.

4.5 Fremstillingsmetode: Når olivenfrugterne af de godkendte sorter på registrerede olivenplantager er modne, høstes de med omhu og transporteres derefter til møllerne under forhold, der sikrer, at frugten ikke udsættes for en forringelse. Frugterne renses og vaskes, så blade, strå, jord og urenheder fjernes, og de formales derefter for at udvinde olien; denne proces foregår inden for højst 48 timer. Olien fremstilles ved passende metoder, som er godkendt og kontrolleres af kontrolorganet. Den fremstillede olie dekanteres, og når kvalitetsolien er udskilt, analyseres og klassificeres den. Kun ekstra jomfruolie kan opnå den beskyttede betegnelse.

4.6 Tilknytning: Sierra Mágina-området er et ikke særlig langstrakt, sammenhængende bjergmassiv, der rejser sig over slettelandet fra nordøst til sydvest. Det er omgivet af mindre bjerge. Olivenplantagerne ligger i de topografisk blødere områder rundt om bjergmassivet i en højde fra 850 m, så det ligner en ø omgivet af et hav af oliventræer. De mest almindelige jordtyper i området er litosol, kalkholdig regosol, cambisol og kromholdig luvisol, og klimaet svinger mellem subtropisk og tempereret middelhavsklima med årlige gennemsnitstemperaturer på mellem 13 og 17o C og en årlig gennemsnitsnedbør på mellem 400 og 800 mm. De metoder, der anvendes til traditionel dyrkning og delvis dyrkning, beskæring og bekæmpelse af skadegørere og sygdomme, bidrager til at skabe gode udviklingsbetingelser for oliventræerne, hvorfra der fås sunde frugter, som giver olie med særlige egenskaber, der hænger snævert sammen med de geografiske forhold.

4.7 Kontrolorgan:

Navn: Consejo Regulador de la Denominación de Origen «Sierra de Mágina». Adresse: Ctra. Mancha Real-Cazorla, s/n E-23537 Bedmar Telefon: (34) 953 77 20 90 Fax: (34) 953 77 22 72 E-mail: D.O.sierra-magina@swin.net

Kontrolorganet opfylder norm 45-011.

4.8 Mærkning: Obligatorisk mærkning med angivelsen »Sierra Mágina«. Etiketterne godkendes af Consejo Regulador. Kontroletiketterne nummereres og udstedes af Consejo Regulador.

4.9 Krav i nationale bestemmelser:

— Lov 25/1970 af 2. december 1970 om vindyrkning, vin og alkohol.

— Bekendtgørelse af 25. februar 1997 om godkendelse af forskrifterne vedrørende oprindelsesbetegnelsen »Sierra Mágina«.

(1) Europa-Kommissionen, Generaldirektoratet for Landbrug og Udvikling af Landdistrikterne, Kvalitetspolitik for Landbrugsprodukter, B-1049 Bruxelles.